Missió 191228 - Safareig a Bryon

Assistents a la missió:

* Hulka (Líder de la companyia)
* Aisa
* Otan
* Raba
* Galahad
* Norrim

*A Kauvian,*

*Trentè dia del desè mes de l'any 2573 de la Tercera Crònica,*

*Informe de la Missió 191227 de la Companyia 44*

*- Aquest informe és estrictament confidencial. Només membres de 6a Baula o major rang poden tenir accés a la següent informació. -*

*Seguint una falsa missiva suposadament ordenada pel 6a Baula Ciardha Archon, un grup de membres de la Companyia 44 ha viatjat a Bryon per trobar-se amb Soron Arnahil, 6a Baula i guia de la missió. Segons Soron, el grup havia sigut contractat per la mateixa Gran Eiser Sheev, Puny de l'Emperador, per fer fora els ocupants de l'abandonada Fortalesa de Bryon i fer moure, passat l'hivern, els seus exèrcits cap a la localització.*

*Desconeixem quina és la intenció de la Gran Sheev, però l'antiga casa de la família argosiana dels Von Baldric porta abandonada des de la Batalla de Bryon, el Camp de les Tres mil Ànimes inhòspit durant quasi cent cinquanta anys. No és la primera fortalesa gobralenca abandonada que ens envien a netejar d'ocupants.*

*Hem contactat amb la Taula de la Gran Sheev, Puny de l'Emperador, a Kauvian i, abans de poder continuar amb l'informe, hem de fer saber que:*

* *Efectivament, la Gran Sheev va contractar els nostres serveis a través de Ciardha Archon fa tres setmanes;*
* *Fa exactament tres setmanes que Ardon va ser trobat mort no gaire lluny del campament de la 44 a Sertral, desprovist de les seves pertinències;*
* *Un estrany missatger va ser vist entregant la missiva a la guerrera Hulka, líder de la missió;*
* *El tal Soron Arnahil no consta com a membre de la Cadena a les nostres llistes.*

*Sembla ser que Arnahil va guiar la Hulka i la seva tropa sense sospitar res al poblet del sud-oest i es van presentar davant l'enviat de la Gran Sheev, Puny de l'Emperador: el nou líder del poblet, Yamada Sheev, Mà Divina. Els membres de la Companyia, acompanyats de Soron i la Guàrdia Divina del Sheev van entrar a la Fortalesa i van acabar amb els membres de les Dagues Vermelles exceptuant dos: el líder, fugit, i un soldat, fet pres.*

*Creient que la missió havia acabat, sembla ser que l'engany de Soron va funcionar a la perfecció: durant la nit, Arnahil va acabar amb la vida d'en Yamada Sheev, Mà Divina, i d'un dels seus Guàrdies Divins; va baixar a la Cripta dels Von Baldric i, mitjançant màgia obscura, va obrir el seu segell i va vèncer l'esperit guardià del mateix Baldric, membre fundador de la Cadena. En fer-ho, va robar la Clau en possessió de l'heroi fundador.*

*Sembla ser que la llegenda, doncs, és certa.*

*Els membres de la Cadena van sapiguer, de l'existència del mateix Baldric i de la Clau robada. Van intentar atrapar en Soron, però van trobar només el cadàver del líder de les Dagues Vermelles. Els estan utilitzant com a esquers?*

*La situació genera una nova preocupació. Els esdeveniments canvien la perspectiva dels resultats de la missió 191109. Ara mateix però, l'Emperador, la seva Divinitat, està massa centrat en la ciutat subterrània.*

*El caçador* *que va quedar implantat com a cap de Bryon durant la missió 191019 es mantindrà com a tal fins que s'enviï un segon nou líder pel poblet.*

*Els assistents de la missió han sigut recompensants pel seu esforç i el seu silenci. Seran, òbviament, estrictament vigilats d'ara endavant.*

*Atestat davant la glòria de la seva Divinitat l'Emperador*

*Kirei Fharma, Instructor i 9a Baula de la Cadena*